Menjaga Diri Anda Selepas Pemergian Orang yang Tersayang
MENJAGA DIRI ANDA SELEPAS PEMERGIAN ORANG YANG TERSAYANG Kesedihan merupakan reaksi semula jadi setelah kita kehilangan orang yang disayangi. Walaupun pemergian itu sudah dijangkakan, kita tetap akan mengalami respons kesedihan pada tahap yang berbeza-beza sebaik sahaja maut menjemput orang yang kita sayangi. Apabila selesai menyempurnakan tatacara seperti pengurusan dan pengebumian jenazah, dan tiba masanya untuk kembali ke rutin kehidupan seharian kita, ada di antara kita mungkin akan lebih peka tentang reaksi kesedihan kita. Reaksi sedih yang biasa dialami Emosi Terkejut • Rasa tidak percaya • Perasaan buntu • Rasa bersalah • Kekosongan • Kebimbangan • Berasa lega Kesengsaraan • Sedih • Marah • Takut • Tidak berupaya • Rasa jengkel • Tenang 1
Fizikal Perasaan kaku • Resah • Hilang selera makan • Sukar tidur • Tidur berlebihan • Keletihan/rasa letih yang berpanjangan Pening kepala • Sesak dada • Ketegangan otot • Jantung berdebar-debar • Perut yang tidak selesa Fikiran Keliru • Menyalahkan diri sendiri • Memikir tentang ketidakadilan • Sukar menumpukan perhatian • Sentiasa mengimbas kembali peristiwa tertentu yang berkaitan dengan pemergian tersebut Tingkah laku Menangis • Tidak mempedulikan kebersihan, makan dan minum • Sukar melaksanakan tugasan harian • Menjauhkan diri daripada kawan-kawan atau keluarga • Hilang minat untuk menyertai aktiviti-aktiviti yang digemari sebelum ini Terlalu asyik dengan barang-barang peribadi orang yang telah meninggal Rohani Merasa marah terhadap Tuhan atau takdir • Mempersoalkan kepercayaan anda kepada Tuhan dan erti kehidupan 2
Kesedihan merupakan pengalaman yang unik Tidak ada pengalaman kesedihan yang boleh dinilai sebagai "betul" atau "salah". Ada hari yang indah dan ada yang sebaliknya. Orang yang kelihatan tabah tidak kurang sedihnya berbanding dengan orang yang banyak mengalirkan air mata. Kesedihan seseorang itu juga dipengaruhi oleh beberapa faktor, termasuk: rentetan peristiwa sebelum pemergian tersebut jalinan emosi dan hubungan dengan orang yang anda kehilangan rangkaian sokongan keluarga, sosial dan agama anda personaliti anda pengalaman lampau anda berkaitan dengan kehilangan dan kesedihan kewujudan peristiwa atau keadaan yang memberi banyak tekanan semasa tempoh kesedihan Kesedihan tidak mematuhi garisan masa Ambillah masa yang diperlukan untuk bersedih. Ada yang dapat menyesuaikan diri dengan rutin hidup baru dengan cepat, sementara ada yang memerlukan lebih banyak masa dan perlu berusaha dengan gigih untuk menyesuaikan diri. Bukan satu perkara yang luar biasa jika seseorang berasa sedih selama bertahun lamanya. 3
Kematian adalah penghujung kepada satu kehidupan, bukan kepada sebuah hubungan Kematian itu mungkin telah mengambil orang yang anda sayangi secara fizikal, namun kenangan yang dihargai akan kekal dalam ingatan. Apabila anda menguatkan jiwa dengan menggunakan kekuatan dalaman dan sokongan luaran untuk meneruskan kehidupan tanpa orang yang tersayang, cuba berkongsi secara terbuka atau mengenang kembali kenangan manis dari semasa ke semasa. Bagaimana anda boleh membantu diri anda ketika berada dalam kesedihan Berikut ialah beberapa langkah yang boleh anda lakukan untuk membantu diri anda melalui proses berdukacita: Anda mungkin akan bertanya diri anda soalan-soalan seperti "Kalaulah..." atau "Mengapa..." contohnya Kalaulah saya menghubungi doktor dengan lebih cepat. Kalaulah saya meluangkan lebih banyak masa dengannya. Mengapakah dia perlu pergi? Mengapakah saya tidak memberi lebih bantuan? Mengenang kembali masa lampau merupakan sesuatu yang memilukan. Luahkan perasaan bersalah anda dan sebarang kekesalan jika perlu, namun berikan diri anda ruang untuk menjalani kehidupan anda kini. Ambillah masa yang diperlukan untuk mendapatkan semula kekuatan dalam hidup anda. Usah bandingkan perjalanan duka anda dengan orang lain kerana setiap perjalanan adalah unik. Jagalah diri anda. Jangan memaksa diri anda untuk "meneruskan kehidupan" mengikut jangka masa tertentu. 4
Anda mungkin perlu mempelajari kemahiran baharu atau menggalas peranan baharu seperti menjadi penjaga kepada ibu anda yang berumur, peranan yang sebelum ini dipegang oleh mendiang bapa anda. Mulakan dengan rutin yang mudah, kemudian tambahkannya sedikit demi sedikit mengikut keselesaan anda. Sediakan masa untuk "diri anda" dalam rutin baharu itu dengan berehat atau luangkan masa untuk mengingati orang yang disayangi - mendengar lagu kegemaran, menulis surat, atau melakukan sesuatu yang sebelum ini dinikmati bersama-sama. Berehat secukupnya, makan makanan yang berkhasiat dan lakukan senaman ringan. Jaga diri anda dan kesejahteraan diri. Luangkan masa bersama ahli-ahli keluarga atau kawan-kawan anda. Perasaan sedih lebih mudah ditangani jika anda berkongsi pengalaman anda dengan orang yang anda percaya dan selesa. Jangan teragak-agak untuk memberitahu mereka tentang jenis- jenis sokongan yang anda perlukan. Apabila tiba sambutan hari lahir, ulang tahun perkahwinan, kematian, perayaan atau acara penting yang lain, perasaan sedih dan kehilangan akan kembali dirasai. Seeloknya persiapkan diri anda terlebih dahulu. Anda boleh merancang untuk memperingati hari tersebut. Jika anda ingin dikecualikan daripada acara tersebut, maklumkan kepada rakan- rakan dan ahli keluarga terlebih dahulu. 5
Bila kesedihan berubah menjadi sesuatu yang harus dibimbangkan Walaupun kami menggalakkan setiap orang untuk mengambil masa yang diperlukan bagi menangani kesedihan dan menekankan bahawa setiap perjalanan yang dilalui dalam tempoh bersedih ini adalah unik, sesetengah individu mungkin memerlukan sokongan tambahan dalam melalui perjalanan kesedihan mereka. Jika anda mengalami tanda- tanda berikut, atau jika mereka yang rapat dengan anda merasakan bahawa anda menunjukkan tanda-tanda tersebut, adalah sesuai bagi anda untuk mendapatkan bantuan profesional. Kesukaran berfungsi dalam kehidupan seharian Sentiasa memikirkan tentang pemergian tersebut dan tidak boleh menumpukan perhatian pada perkara lain Rasa duka, marah, geram atau bersalah yang keterlaluan Mengabaikan penjagaan diri, kebersihan dan hias diri Penyalahgunaan bahan - memilih alkohol, dadah atau perbuatan- perbuatan yang tidak sihat Mendengar suara atau melihat sesuatu yang tidak wujud Merasakan bahawa diri anda tidak berguna dan berasa kecewa secara berterusan Tidak dapat menikmati kegembiraan, perasaan positif atau menghargai erti kehidupan Tidak lagi mengambil bahagian dalam aktiviti-aktiviti sosial, contohnya berjumpa kawan-kawan sambil makan, atau menghadiri acara-acara syarikat Mempunyai keinginan untuk membunuh diri atau mencederakan diri sendiri 6
Mendapatkan bantuan profesional akan membantu anda untuk menerima sokongan tambahan dalam perjalanan anda menangani kesedihan. Agensi-agensi berikut menyediakan sokongan perkabungan: Children's Cancer Foundation Untuk kanak-kanak and keluarga yang kehilangan seseorang akibat kanser | Tel: 6229 3701 Counselling and Care Centre Untuk mereka yang memerlukan kaunseling kerana kehilangan seseorang | Tel: 6536 6366 Grief Matters Untuk mereka yang kehilangan seseorang yang penting dalam kehidupan mereka Emel: | Tel: 8181 0448 Hua Mei Counselling and Coaching Untuk mereka yang berumur 50 tahun ke atas yang kehilangan seseorang penting dalam kehidupan mereka | Tel: 6593 9549 / 9048 4987 Life Point (by Society of Sheng Hong Welfare Services) Untuk mereka yang kehilangan ahli keluarga warga emas | Tel: 6538 9877 7
O'Joy Care Services Untuk mereka yang berumur 18 tahun ke atas yang memerlukan kaunseling akibat kehilangan seseorang | Tel: 6749 0190 SAGE Counselling Centre Untuk mereka yang berumur 50 tahun ke atas dan ahli keluarga/penjaga yang kehilangan seseorang | Tel: 1800-555 5555 / 6354 1191 Samaritans of Singapore (SOS) Individu yang terkesan dengan krisis, mempertimbangkan untuk membunuh diri atau kehilangan seseorang akibat bunuh diri. Talian 24-Jam: 1-767 Khidmat Pesanan Ringkas (CareText) 24-Jam: 9151 1767 (WhatsApp) Emel (CareMail): pat@sos.org.sg Viriya Community Services Untuk individu dan keluarga yang kehilangan seseorang Emel: vtc@viriya.org.sg | Tel: 6256 1311 Wicare Support Group Untuk mereka yang digelar janda dan anak-anak mereka | Tel: 6354 1941/ 9616 5091 8
Hak Cipta © 2020 Majlis Hospis Singapura Pertama kali diterbitkan pada Jun 2020 oleh: Majlis Hospis Singapura 535 Kallang Bahru, #03-09 GB Point, Singapore 339351 Emel: info@singaporehospice.org.sg Laman Web: Tel: 6538 2231 Dikemas kini Jun 2022 Penafian: Buku kecil ini bertujuan sebagai panduan sahaja. Ia bukanlah pengganti bagi nasihat perubatan profesional. Sila rujuk laman web kami untuk maklumat yang terkini. Salinan buku secara eletronik boleh dimuat turun di lelaman
Dibawakan kepada anda oleh: Hidup dalam Kesejahteraan, Pergi dalam Ketenangan